
PER  UN  BANCHETTU 


Mentri  è  a  lu  culmini 
Sta  bella  festa, 
La  Musa  smóviri 
Mi  sentu  'ntesta. 

E  fari  un  brindisi 
Vogghiu   a  st'   amici 
Chi  stannu   a  tavula 
Leti  e  filici. 

Baccu  aiutàrimi 
Spissu   mi  soli 
E  gratu  proimi 
Chisti   paroli  : 

Comu  d'un  órganu 
La  miludia 
'Ntra  stu  simposiu 
C'è  Tarmunia. 


L'amici  amabili, 
Curtisi  e  digni. 
Di  l'occhi  mànnanu 
Sguardi   benigni. 

Li  facci  brillanu 
Di  cuntintizza. 
Li  cori  bàttìnu 
Di   tinnirizza. 

Amici,   a  biviri 
A  tutti  invitu 
E    fari    splénniri 
Chiù   stu   cunvitu. 

Fazzu  l'auguriu 

Di   cca   a   mill'anni, 
'Ngrassari  e  ridiri 
Scarsi  d'affanni. 

PI  UN  ZITAGGIU 


L'auguriu  a  sti  dui  spusi 
Picciutteddi   e  graziusi, 

lu  ci  fazzu  cu'  l'affettu 
Di  stu  cori  giustu  e  rettu. 

Sia  la  vita  tutta  ciuri 

'Ntra  la  gioia  e  'ntra  l'amuri. 

D'iddi  multu  arrassu  sia 
Ogni  pena  o  malatia. 

Idda  ad  iddu  sia   fidili 

Iddu  ad  idda  'un  sia  infidili. 

Chi  l'invidia  mai  li  tocchi 
Cu'  li  nivuri  marocchi. 

E  ci  vogghìu  augurali 

Multi  figghi  e  assai  dinari. 


^^^^'^^^^ 

A  LU  PRANZU  Di  'NA  SIGNURA 


Signura   gintilissima. 
Mi  sentu  fortunatu 
Di  fàrivi  stu  brindisi 
Cu'  lu  biccheri  isatu. 

Li  brindisi  di  sólitu 

Si  fannu  quannu  e  chinu 
A  tappu  già  lu  stómacu 
Di  pasta,  carni  e  vinu. 

Lu  vinu  cu  l'effluviu 
La  menti  vi  scueta, 
E  altura  puru  l'asini 
Divéntanu  pueta. 

Lu  vinu  poi,  pi  regula. 
S'è  bona  qualitati, 
Manna  a  lu  cirìcóppulu 
Li  versi  cchiù  adattati. 

E  chiddu  chi  mi  dàstivu 
E*  certu  ch'era  bonu; 
Cu  tuttu  chistu,   càspita, 
Sintiti  comu  stonu? 

Ma  siddu  nun  cunfinfara 
Stu  brindisi  a  lu  vinu, 
Chiaru  dimustra  iu  d'èssiri 
Di  nascita  cretinu. 

Pero  vogghiu  concludiri 
Ca  vui  vi  miritati 
Filicitati  e  picciuli 
Quantu  'nni  addisiati. 

Pi  UI\!U  CHI  SI  CHIAMA  CALORIU 


Don  Calóriu,  vassa  scusa 
Si  cci  fazzu  un  auguriu 
'Ncuitannu  la  mia  musa 
Di  cui  sugnu  figghiu  spuriu. 

Ma  vassia  che  assai  capisci 
Mi  pirduna  chistu  nólitu; 
L'ignuranza  cumpatisci 
Cu  benignui  fari  sólitu. 

Sta  jumata  lu  gran  nomu 
Signa  già  lu  calendàriu 
Di  vassia  gran  galantomu 
E  in  buntà  straurdinàriu. 

E  cca  ^mmenzu  a  chisti  amici 
lu  mi  vantu  e  mi  nni  gloriu, 
Di  gridàricci   filici: 
"Viva  sempri  don  Caloriu!" 

PI  UNU  CHI  STAVA  PI  MORIRI 


Diggìà  t'avia  affirratu 
La  Morti  e  ti  tinia 
'Ntra  lu  tagghiu  affilatu 
Di  la  sua  runca  ria- 

Medici  e  midicini 

Nun  dàvanu  spiranza, 
E  versu  di  la  fini 
Pinneva  la  valanza. 

Li  toi  cungiunti  accantu, 
Cu*  l'amurusi  curi, 
Sciugghévanu  già  in  chiantu 
L'interni  soi  duluri. 

Siccomu  chi  la  Morti 
Sapuni  avia  tuccatu, 
Tiniriti  echio  forti 
h^iun  potti  e  t'ha  lassatu^ 

L'artìgghiu  so'  sfuisti 

Comu  un'ancidda  fui  (  I  ) 
Ed  eccu  chi  vinisti 
Pi  novu  tra  di  nui. 


La  Morti  ora  ti  lassa 
Campari  e  cchiu  'un  ti  cura; 
Pi  'un  fari  già  s'arrassa 
Nàtra  mala-figura. 

Si  bonu  azzariatu 

E  campirai  cent'anni; 
Si  un  omu  furtunatu 
E  nun  avrai  cchiu  affanni. 

Ora    stu    vinu    miu 

Mi  vivu  e  prima  dicu: 
**Nchiova  a  lu  corpu  o  Diu, 
"L'armuzza  di  st'amicu!" 


(1)    Fui;   fugge. 


PI  LU  SANTU  DI  LU  CUMPARI 


Cumpari.  pi  li  meriti  chi   aviti 

Vi  vogghiu  fari  un  brindisi  adattatu; 
lu  v'haiu  vulutu  beni  e  lu  sapiti 
S'haiu   rispetta  pi   lu  cumparatu. 

Oggi  é  lu  vostru  santu  e  vtri  faciti 
Stu  bellu  pranzu  bonu  cucinatu; 
Bagnatu  cu'  lu  sucu  di  la  viti, 
Di  chiddu  vecchiu,  punì  e  accutturatu. 

Vui   'ntra   li   galantomini   tiniti 
Un  bonu  postu  priviligiatu  ; 
Pi  l'onestati  e  lu  bon  cori  siti 
Di   l'omini  cchiù  serii  rispittatu. 

Di  zoccu  dicu  in  prova  vi  viditi 
D'amici  e  di  parenti  atturniatu; 
Vui  stissu  sudisfattu  vi  sintiti 
D'avirli   a   chista  tàvula  invitatu. 

Cumpari  miu,  vi  parru  cu  cuscenza. 
Vi  miritati  tutta  Tabbunnanza; 
Diu  vi  la  manni  in  tutta  l'esistenza 
Tinénnuvi  li  peni  a  gran  distanza. 

Vui  nun  farriti  nudda  pinitenza 
Picchi  lu  vostru  cori  mali  scanza; 
Di  mal'oprari  in  vui  nun  c'è  simenza, 
Nun  conusciti  boria  ed  arruganza. 

C'u  un  auguriu  in  ogni  mia  sintenza; 
Crepi  l'invidia  e  stiasi  in  luntananza; 
A  l'omu  giustu  sempri  Diu  cumpenza, 
E  doppu  in  Paraddisu  ci  dà  stanza. 

Cussi  la  Musa  mia  di  vui  la  penza, 
E  zoccu  di  cu  nun  e  stravaganza... 
Ora  scusati  siddu  in  cunfidenza 
Mi  sciddicu  stu  vinu  'ntra  la  panza. 


PI  LU  BATTISIMU  DI  DUI 
GEMELLI 


Omini  e  fimmini, 
Pi  propriu  'ntressu, 
Sempri  si  vàntanu 
Lu  propriu  sessu. 

La  mogghi  gravita, 
La  puviredda. 
Spera  nascmcci 
*Na  fimminedda. 

A  lu  cuntrariu, 

Pi   'ntressu  d'iddu, 
Lu  spusu  smània 
P'im  picciriddu. 

^    Il    — . 


E  quannu  a  rapici 
Li  dogghi  sunnu, 
E  lu  nov'ospiti 
Veni  a  lu  munnu,. 

**Oh,  gioia!   e  fimmina!" 
Dici    la    matri  ; 
"Oh,  gioia!  é  masculu!" 
Dici  lu  patri.. 

Natura  provvida 
Sta  vota  vosi 
A  postu  méttiri 
Giusti  li  cosi. 

E  a  sudisfàricci 
Li  spari  vogghi, 
Misi  d'accordiu 
Maritu  e  mogghi. 

E  fici  nàsciri 
Sti  dui   gemelli 
Chi  comu  àncili 
Su  biunni  e  belli, 

Mentr'iddi  dórminu 
Dintra  la  naca 
La  Musa  gridami 
Menza  'mbriaca: 

"Facci  stu  brindisi 
**A  la  saluti 

**Di   sti  dui  picculi 
"Novi  vinuti". 

**Doppu  rivolgiti 
'*A  cui  li  fici 
**Per  auguràricci 
*'Vita  filici"» 

'•Pero,  rammentati, 
'*Nun  lu  scurdari, 
'Tari  la  replica 
"Nun  ci  augurari". 


PI  UNU  CHI  PIQGHIA  LA  LAURA 
DI  SPIZIALI 


Ti  la  déttiru  la  làura 
Li  duttura  a  lu  spitali; 
Ora   tu   si   spiziali 
E  nigari  nun  si  po'. 

E  starai  'ntra  la  magnesia, 
Lu  cloruru  e  lu  chininu; 
O  di  sira  o  di  matinu 
Vinnirai   lu  taffità. 

'Ntra  li   scaffi  misi  in  ordini 
Di  burnii  'na  sinagoga 
Cu  lu  nomu  d'ogni  droga 
Chi  c'è  dintra  e...  dintra  'un  c'è. 

Sia  di  ramu  o  sia  di  màrmuru 
Lu  murtaru  e  lu  pistuni 
Stannu  detru  lu  bancuni 
Pi  pistari  'un  sacciu  chi. 

Tuttu  sta  a  lu  fari  cridiri 
A  li  poviri  malati 
Ca  li  droghi  priparati 
Su'  di  prima  quaKtà. 

Siddu  beni  'un  fa  lu   fàrmacu 
Curpa  'un  ha  lu  spiziali; 
Lu  dutturi  fu  un  armali 
Ca  lu  mah  nun  'nzirtó. 

Cu'   'nanticchia  d'acqua  e  zuccaru 
Chi  ti   custa  picca   o   nenti, 
Tu  dumanni  a  lu  clienti 
Una  lira,   o  dui,   o   tri. 

Si  un  unguentu  o  un  senapisimu 
Pi   la  zimma  invintirai, 
T'assicuru   acquistirai 
Sordi  e  gran   celebrità. 

Lu  malatu  cu  stu  fàrmacu 
Si  nun  mori  arresta  vivu, 
Cjhi  a   la  fini  'un  é  nucivu. 
Mali  o  beni  'un  ci  nni  fa. 

lu  ti  fazzu  l'auguriu 

D'arricchiri  in  tempu  un  nenti 
E  di  pinnuli  e  di  unguenti 
Mai  bisognu  avissi  tu. 

PI  LU  SANTU  DI  LA  SOGGIRA 


Sóggira  e  ghénnaru 
'Ntra    chistu    munnu 
In    disaccordiu 
Pi  liggi  sunnu. 

Quannu    a    Prosérpina 
Si  purtó  Plutu, 
La  matri  Cerere 
Dissi:  **Ah,  cumutu!" 

Per  un  diavulu 
Nun  era  offisa. 
Ma  Plutu  ràbbiu 
Giuro  cuntìsa. 

Difatti,  a  esempiu 
Avi  di  tannu, 
Jénnaru  e  sóggira 
*Ngrugnati  stannu. 

Quannu  si  pàrranu 
Lu  so  parrari 
E'  sempri  a  'mméstiri 
E  scattiarì. 

Però  me  sóggira. 
Mei  cari  amici, 
E'  propriu  l'Araba 
'Gnota  Fenici. 

Mi  voli  béniri 

Comu  un  so'  figghiu, 
E  spissu  dunami 
qualchi  cunsigghiu. 

Perciò,  guardatimi, 
Anrici  cari. 
Un  bellu  brindisi 
Ci  vogghiu  fari. 

E   vogghiu  diricci 
Sti  dui  palori: 
Ci  vogghiu   béniri 
Di  veni  cori. 

La  vita  a  ridiri 
Divi  passari, 
E  nàutru  seculu 
Divi   campari. 

PI  NOZZI  D'AROENTU 


Pi  sti  letissimi 
Nozzi    d'argentu 
Vurria  di  brindisi 
Farinni  centu. 

Granili  é  lu  gaudiu 
Chi  in  cori  sentu 
Pi  stu  gratissimu 
Filici  eventu. 

Sti  spusi  amabili 
Vinticinc'anni 
Passàru  'nzemmula 
Senza  l'affanni. 

*Na  gioia  mistica 
In  'neori  spanni 
Picchi  si  vidinu 
Li  figghi  granni. 

Pinsari  a  l'autri 
Tempi  chi  foru, 
Per  iddi  e  balsamu 
E  gran  ristoru. 

Amici   amàbili, 
Gridamu  in  coru 
Augurànnucci 
Li  nozzi  d'oni. 

A  LA  PROPRIA  ZITA 


Per  esprimerti  Tamuri 

Chi  ti  vogghiu  bedda  mia, 
Sugnu  spintu  da  l'ardurì 
Di  parrarti  in  puisia. 

Sta  facciuzza  graziusa. 
Affilata  e  culurita, 
Rapprìsenta  la  mia   Musa 
Chi  a  stu  brindisi  mi  invita. 

Lu  mumentu  binidicu 

Quannu,  bedda,  t'haiu  'ncuntratu; 
lu  lu  pensu  e  sempri  dicu: 
**Quantu  fui  furtunatu!" 

Duci  e  amabili  mia  cara. 

Bedda  in  facci  e  bedda  in  cori; 
Tu  si  propriu  donna  rara 
Cu  st'immensi  dui  tisori. 

Lu  miu  amuri  sempri  crisci 
Mentri  sugnu  lu  to'  zitu; 
Pensa  quantu  poi  'ngrannisci, 
Quannu  sugnu  to*  maritu. 

Ti  sarò  spusu  dilettu 
Cu  pinseri  dilicati, 
E  purtàriti  prumettu 
Stima,  amuri  e  fidiltati. 

Quannu  vecchi  addivintamu, 
Rinnuvannu  lu  piaciri, 
Chistu  tempu  ricurdanm 
Cu  ducissimi  suspiri. 

Ora,   bedda,   chistu  vinu 
Offri  a  tia  Tamuri  miu; 
Cu'  stu  labbru  to'  divinu 
Vivi,  e  doppu  vivu  iu! 

LU  MARITU  A  LA  MU6GHERI 


Me  muggheri  mi  talia 
Cu  l'ucchiuzzu  di  l'amuri 
Picchi  un  brindisi  vurria 
"Mmenzu  a  tutti  sti  signuri. 

Ed  iu  cca,  mei  cari  amici. 
Ci  lu  fazzu  cu  piaciri, 
E  mi  sentu  assai  filici 
Picchi  è  giustu  e  di  doviri. 

Mugghiruzza  di  stu  cori. 
Prima  a  tia  dumannu  scusa 
Siddu  sbagliu  li  palori; 
Nun  é  forti  la  mia  Musa. 

Ma  si  fa  lu  labbra  errari, 
Bedda  mia,  nun  ci  fa  nenti; 
Pi  tia  sai  ca  lu  miu  amuri 
Sempri  e  statu  ultrapotenti. 

Già  pi  tia  nun  simnu  novi 
Sti  palori  affittuosi; 
'Nn'hai  avutu  tanti  provi 
In  mumenti  disastrasi. 

St'auguriu  vogghiu  fari: 
Lu  miu  cori  ci  addisia 
A  cui  s'havi  a  maritari 
'Na  muggheri  comu  tia. 

Me  muggheri  quannu  parrà 
Tutta  meli  la  viditi. 
Ed  infatti  nudda  sciarra 
Mai  facemu  e  nudda  liti. 

Ora  vogghiu  tirminari 
Inalzannu  stu  biccheri, 
Cu'  cuncludiri  e  gridari: 
"Viva  sempri  me'  muggheri!" 


.^^^"*?W. 

LA  MUGGHERI  A  LU  MARITU 


Cam  spusu,  di  lu  brindisi 
Chi  m'hai  fattu  su'  cuntenti, 
E  rispunnu:  ti  ringraziu, 
E  ti  su'  riconuscenti. 

Si  lu  nostru  matrimoniu 

Scurri  in  paci  e  arnniniusu, 
Sulu  e  in  grazia  a  lu  to'  méritu 
Ca  si  bonu  e  rispittusu. 

Fidiltà  pura  manteniri 
E'   doviri   di   cunsorti, 
E  fidili,  fiidilissima 
Ti  sarò  finu  a  la  morti. 

A  li  schetti  pi  auguriu 
Chistu  cori  ci   addisia. 
Pi  'un  aviri  peni  e  trivuli. 
Un  maritu  comu  tia. 

Vogghiu  puru  currispunniri 
A  l'amabili  to'  'nvitu 
Cu'  gridari  cu'  gran  giubilu: 
Viva  sempri  me'   maritu! 

PI  PASQUA 


Oggi  é  Pasqua,  cari  amici; 
E'   la   festa  la  cchiu  bedda 
Chi  lu  munnu  fa  filici 
E  lu  giubbilu  ammunzedda. 

Dava  a  nui  peni  e  duluri 
Lu  Signuri  ch'era  mortu. 
Ma  però  cu  gran  splenduri 
Oggi  a  gloria  é  già  risortu. 

Pi  la  granni  cuntintizza 

Chi  a  li  cori  nni  tramEuina, 
Nui  gridamu  cu'   alligrizza: 
'*Diu  é  risortu,  Osanna!  Osanna! 

Lu  biccheri  cu  lu  vinu 
Cari  amici  tutti  isamu, 
Pi  lu  gàudiu  divinu 
Tutti  in  coru  cca  gridamu: 

Per  offrirvi  un  tributu 
Tuttu  gioia  e  tuttu  amuri 
Chisti  cori  damu  in  vutu 
A  vui  nostru  Salvaturi! 


^•-r-^f- 

PI  L'URTIMU  JORNU  DI  CARNILIVARI 


Lu  vinu  'ntra  la  tàvula 
Njun  divi  mai  mancali; 
Ed  é  cchiu  nicissàriu 
Quann'é  Carnilivari. 

Sinnó  nun  si  nni  sciddica 
La  carni  di  maiali, 
Vi  sdegna,  e  procuràrivi 
Po'   demni   stumacali. 

Su'  puru  indispinsabili 
Sosizza  e  Sangunazzu; 
Di  sti  dui  cosi,  caspita 
Duvemu  fami  sfrazzu. 

Mori  un  parenti  e  fàrisi 
Si  soli  lu  cunsolu; 
Mori  lu  **Nannu"  e  in  ultimu 
Si  mancia  lu  '*Cannolu". 

Oggi  lu  ciricoppulu 
Perdi  la  tramuntana; 
Diventa  un  manicomiu 
Tutta  la  razza  umana. 

E  l'omu  lu  cchiu  seriu, 
Quannu  su'   sti   jumati, 
Comu   per    arti   màgica 
Perdi  la  serietati. 

Si  ridi  e  si  fa  ridiri 
Cu'  mutti  spiritusi, 
E  si  fa  gran  baldoria 
Cu'  grida  stripitusi. 

lu  fazzu  chistu  Brindisi 
A  gloria  di  lu  "Nannu" 
Si  mori  di  la  cinniri. 
Risuscita  a  natr'annu! 


PI  LA  PACIFICAZIONI  DI  DUI  AMICI 


La  Discordia  cu'  l'infami 
Soi  raggiri  vilinusi 
Avia  ruttu  li  ligami 
Di  dui  cori  ginirusi. 

E  lu  beddu  e  duci  affettu. 
Chi  reciprocu  rignava, 
Già  canciatu  avia  in  dispettu 
Chi  li  sensi  amariggiava. 

Li  paroli  cchiu  Hàli, 

Ditti  senza  nudda  offisa, 
Sonu  avévanu  di  mali 
E  appurtavanu  cuntisa. 

L'occhiu  cchiù  nun  dinutava 
Cumpiacenza  a  lu  guardar! 
A  Tamicu,  e  si  vutava 
Pi  lu  sguardu  so'  evitari. 

La  Cuncordia  ch'é  di  Giovi 
Figgili  a  bona   ed  assinnata 
Metti  in  vinculi  cchiù  novi 
La   catina  già  spizzata. 

E  riscalda  cu  la  faci 

Chisti  cori  già  agghiazzati; 
Scaccia  l'Astiu  e  duna  Paci 
A  chist'animi  'ncagiiati. 

St' amicizia  si  rinnova 

Salda  e  forti  cchiu  di  prima; 
L'unu  e  Tàutru  duna  prova, 
Gariggiannu  cu'  la  stima. 

Mettu  vinu  a  stu  biccheri, 
E  vivennunni  un  vucccni, 
Dicu  a  tutti:  Amici  veri 
Foru  Pizia  e  Domuni. 

L'amicizia  prucaccia 

Gioi  immensi  duci  e  forti: 
Ora  idda  a  vui  s'allaccia, 
E  vi  lassa  cu  la  morti. 


—  25 


ASSAGGIANNU  LU  VINU  DI  'MA 
VUTTI  NOVA 


Oh,   gintilissimu 
Amicu  cani, 
Stu  vinu   é  raru, 
Megghiu  niin  c'è. 

Va   beni,    Tàvutru 
Puru  era  bonu. 
Ma  nun  c'è  tonu 
Cu  chistu  cca! 

Del  restu,   càspita, 
Chiddu  é  finutu; 
Vinu  vivutu 
Nun  servi   cchiù. 

E  poi  c'è  st'avutra 
Prova  lampanti: 
Vutti  vacanti 
Vinu  nun  dà. 

A  lu  cuntrariu 
Chista  ch'é  china 
Di  la  racina 
Lu  sucu  ha  già. 

Comu   fa  ciàvuru 
Sta  scumicedda; 
Sta  vutticedda 
Vali  un  Peni. 

Prestu,    sfasciatila 
L'avutra  vutti; 
Stamimni  'ncutti 
Cu'   chista  cca. 

Chista  é  un'ambrosia 
Chi  mi  ristora.  .  . 
Damminni  ancora, 
Damminni  cchiu! 

Eccu,    guardannulu 
Pari   rubinu; 
Chi   bellu  vinu. 
Chi    rarità  ! 

Binidicémucci 
Li  manu  digni 
A  cui  ddi  vigni 
Sempri   azzappó. 

E'   infini  dirivi 

lu  vogghiu  a  tutti: 
Chista   e   'na  vutti 
Dìgna  d'un  Re. 

Duvemu   fàricci 
Li  giusti   onuri; 
Cari  signuri, 
Vivemu,  olà! 

Lu  desideriu 

No,   nun  si  placa, 
Ca  nun  'mbriaca 
Stu  vinu  cca! 

Stu  vinu  magicu 
La  siti  crisci.  .  . 
Quannu  finisci.  .  . 
Nun  ci  nn'é  cchiù! 


PI  i'APIRTURA  DI  'MA  TRATTURIA 


Brindari  incaricu 
Fu  datu  a  mia, 
'Ntomu  a  lu  gràpiri 
Sta  tratturia. 

Qual'é   l'auguriu 
Ch'iu  pozzu  fari 
A  stu  propositu. 
Amici  cari? 

Saluti  godili 
Possa  eccellenti 
L'umanu  generi 
Etemamenti. 

Lu  stari  in  florida 
Saluti   é  dittu 
Chi  sempri  genera 
Fami   e  pitittu. 

Quannu  lu  stomacu 
La  fami  aggrancia, 
Nun  duna  requie 
Si  nun  si  mancia. 

Oh,  putentissimu, 
Etemu   Diu, 
Senti  benevolu 
Lu  dittu  miu: 

Chi  possa  invàdiri, 
Comu  influenza 
Omini  e  fimmini 
Grata  appitenza. 

Pi  ghiri  a  l'apici 
Sta  tratturia, 
Sfratta  ogni  geniri 
Di  malattia. 

Una  sulissima 
L'assanni  stari; 
Chidda  chi  stuzzica 
Sempri  a  manciari. 

Lu  Sulitarìu 
Vermi  manciuni 
Chi  a  lu  cchiù  sobrìu 
Cancia  in  ghiuttuni. 


PI  LA  PARTENZA  D'UN  AMICU 


Amicu,  di  pueta  ora  mi  vestu; 

Su  pruntu  e  tegnu  lu  biccheri  in  manu: 
E  a  fari  chistu  brindisi  m'apprestu 
A  tia  chi  parti  e  ti  nni  vai  luntanu. 

Tra  cui  parti  e  cui  resta  e  differenza 
Di  dispiaciri,  ca  chiddu  chi  resta 
Senti  dicchiù  duluri  di  spartenza; 
L'alma  senti  lu  votu  e  si  fa  mesta. 

Chiddu  chi  parti  pensa  a  la  sua  meta, 
N!un  é  ca  di  l'amici  si  nni  scorda. 
Ma  l'alma  sua  nun  tantu  si  scueta; 
Dui  lacrimi,  un  sugghiuzzu  e  poi  s'accorda 

Di  li  novi  cuntrati  l'attrattiva, 

Almenu  speru,  'un  ti  farrà  scurdarì 
Sta  bedda  e  affittuosa  cunritiva 
Chi  sta  partenza  vosi  fistiggiari. 

Parfi,  amicu22u,  parti  e  va  filici; 
Parti  cuntenti  e  nun  ti  dicu  cchiui  ; 
Ma  pensa  ca  nni  trovi  sempri  amici 
Siddu  pi  casu  torni  tra  di  nui! 


AD  UNU  CHI  SI  FA  ZITU 


Amicu,  a  fariti 
Sentu   doviri 
Chistu  miu  brindisi 
Cu'   gran  piaciri. 

Eccu,  principiu 
Dicennu:  Amicu, 
Attentu   sentimi 
Zoccu  ti  dicu: 

Sapisti   scégghiri 
Tra   tanti   e   tanti 
'Na   zita   giuvini, 
Bedda,  eleganti. 

Nun  sugnu  solitu 
D'esagerari, 
Anzi  su'  sobriu 
'Ntra  l'apprizzari. 

Cintili,    amabili,, 
E   dignitusa; 
Ha  tuttu  p'essiri 
'Na  bona  spusa. 

Amicu,   cridìmi, 

Chi  'ntra  lu  munnu 
Com'idda  fimmini 
Pochi  ci  sunnu. 

E  senza  offénniri 
A  li  prisenti. 
Avi  rarissimi 
Pregi  eminenti. 

Idda  pi   grazia 
Puru  ha  truvatu 
Un  bonu  giuvini, 
Beddu,    educatu. 

L'imu  di  Tautru 
Vui  digni  siti, 
E   filicissimi 
Certu  sarriti. 

Ed    ora    viviri 

Stu   vinu  vogghiu. 
Mentri  st'auguriu 
Di   cori  sciogghiu: 

Possa   succédiri 

St'  appuntamentu 
Un  matrimoniu 
Letu  e  cuntentu. 

AD  Ui\lU  CHI  SI  PI6GHIA  LA 
LAURA  D'AVVUCATU 


Scigghisti  chista  tua  prufissioni 
Picch'hai  li  sensi  dilicati  e  fini; 
E'  inclusu  'mmensu  l'opiri  cchiù  boni 
Difenniri   li   poviri   mischini. 

Cuntrarietati  e  cumminazioni 

Ci  nni  sunnu  a  stu  munnu  senza  fini. 
Pi  cui  l'omini,  senza  'ntinzioni, 
'Ntra  lu  spissu  addivéntanu  assassini. 

Chisti,   ca  sunnu  digni  di  pietati, 
Chisti    addifinnirai   ca   su   cuntriti; 
E   assignannu  la  pena   li  giurati. 
Tu  purtirai  ad  essiri  assai  miti. 

Ma  poi,  pi  chiddi  tali  chi  su  nati 
Pi  lu  dilittu  e  chi  ci  su'  induriti, 
A  chisti  tali  'nfami  e  sciHrati 
Difénnili,  ma  senza  tanti  liti. 

Tu  sai  ca  la  Giustizia  a  la  valanza 
Pi  contrapisu  teni  la  cuscenza; 
Quannu  vidi  lu  bilicu  in  paranza 
Duna  a  lu  mali   fattu  la  sintenza. 

Ma  la  Corruzioni  cu'  arruganza 

Ha  di  stu  contrapisu  cchiu  putenza; 

Cu'   l'interessi  vili  fa  l'istanza, 

E  a  la  giustizia  arrobba  la  climtenza. 

Tu  statti  sodu,  attentu,  e  nun  ti  fari 
Illudiri  cu'  sti  'nfami  raggiri; 
Pensa  ca  li  ricchizzi  li  cchiù  rari 
Su  sempri  l'onestati  e  lu  doviri. 

Ed  ora   chistu  vinu  tracannari 

Vogghiu  a  la  tua  saluti,  e  cu  piaciri 
Dicu  chi  sempri  allegru  hai  a  campari, 
E  a  centucinquant'anni  poi  muriri! 


AD  UNA  SIGNURINA  BEDDA 


Quannu  chi  sappi  Veneri 
Ca  tra  di  nui  putia 
Parisi  cu'  'na  machina 
La  sua   fotografia, 

Scinniu   vulannu   subitu. 
Senza    dicchiii    tardari, 
E  cu'  gran  disideriu 
Farsi   fotografari. 

Scigghiu  lu  megghiu  studiu 
Artisticu,   eleganti, 
E  dissi  a  lu  fotografa 
Cu'   vuci   insinuanti  : 

**Iu  di  rOlimpu  scinniri 
*Vosi  cu  volu  rattu, 
*'Bramannu  assai  di  farinni 
*'Nni  vui  lu  miu  ritrattu! 

**Facitimillu  subitu 

**Ca  poi  mi  nni  ritornu 
"Vulannu  in  un  sul'attimu 
*'A  lu  letu  soggiomu. 

"Riguardu  poi   a  li   copii 
**'Nni  vogghiu  trentasei 
*^Ca  ci  li  vogghiu  spartiri 
**A  li  cumpagni  Dei. 

**E  pi  cchiu  bedda  pariri 
"Nun  mi  vogghiu  abigliari. 
"Senza  nuddu  artifiziu 
"Mi  vogghiu  ritrattari!" 

E  ddocu  lu  fotografu. 
Senza  dicchiu  aspittari 
Comu  sidd'era  un  fulmini 
Si  misi  a  travagghiari. 

E  in  tempu  chi  po'  scurriri 
Mentri   chi  un  occhiu  batti, 
Cunsigna  a  la  dia  Veneri 
Li  trentasei  ritratti. 

Idda  si  sentì  invadiri 
Di   granni  maravigghia, 
E  doppu  esclama  estatica: 
''Sugnu  'na  bedda  figghia!" 

Pi  premiu  a  lu  fotografa 
Unu  ci  nni  rigala; 
Chistu  lu  guarda  e  l'anima 
Si  cci  cunsola  e  sciala. 

Duci,   gintili,   amabili 
Signurinedda  mia, 
E'    lei   di   la   dia   Veneri 
Bedda  fotografia. 

Siccomu  chi,  pi   regula, 
Cchiu  lu  ritrattu  acquista, 
La  stissa  dia  lei  supera; 
Chiù  bedda  assai  a  la  vista. 

Pintuta   é   certu   Veneri 
Di  avirisillu  fattu. 
Chi  ad  idda  cchiu  nun  guàrdamu 
Guardarmu  stu  ritrattu. 

A  'NA  MAMMANA 


N|Uni  e  'na  cosa,  facili  lu  fari 

Un  brindisi  d'auguriu  a  'na  mammana  ; 
Chi  ci  putissi  diri?   Augurari 
C'ogni  donna  figghiassi  ogni  simana? 

Di  st'auguriu  nun  sarria  cuntenti 

Ne  idda,  ne  quant'autri  ci  nni  sunnu; 
Ca  senza  la  mammana,   certamenti, 
L'omu  nun  putria  nasciri  a  lu  munnu- 

Si  lu  '*crisciti"  e  lu  "multiplicati" 
Pi   l'auguriu  miu  s'aumintassi, 
P'assistiri  li  figghi  e  li  figghiati, 
Nun  ci  sarria  saluti  chi  bastassi. 

Scusati,  pi  'na  povira  mammana 
La    fatica    saria   straurdinaria  ; 
Su'  sacchi  di  farina  a  la  Dugana 
Cuntati  di  'na  guardia  daziaria? 

Scartamu  sti  pinseri,  ca  del  restu 

Lu  munnu  e  asai  fecunnu  e  semu  assai; 
Si  in  fecundari  fussi  assai  cchiù  lestu, 
Saria  fecundità  puru  di   guai! 

Signura  bedda  mia,  vui  chi  passati 

La  vostra  vita  'mmenzu  di  H  "dogghi". 

Benigna  st'auguriu  accittati 

Chi  la  mia  Musa  tennira  vi  sciogghi: 

Dintra  la  vostra  casa  Talligria 

Stabili  e  ferma  'un  divi  mai  mancari; 
E  d'ogni  pena  e  d'ogni  malatia 
La  bona  sorti  vi  divi  sarvari. 

Putissiru  li  figghi  chi  pigghiati 
Rinesciri  in  saluti,   forti  e  boni; 
Cussi  li  patri  e  matri  cunsulati. 
Vi  mannirrianu  binidizioni. 

Lu  diri:  —  "Maliditta  la  mantmana 
Chi  ti  tirau  li  pedi"  — 'un  sia  pi  vui; 
E  stari  di  cuntinu  in  bona  gana, 
E  viviri  cent'anni  ed  anchi  cchiùi. 

AD  Ul\l  CELEBRI  MAISTRU  DI 
PIANUFORTI 

Scurrennu  li  to'  jdita 
Supra  lu  pianuforti, 
Di  li  gran  regni  eterei 
Si  grapinu   li  porti. 

Lu  sonu  suavissimu 
Fa  vidiri  l'Elisu, 
E  pari  chi  la  musica 
Veni  di  in  Paraddisu. 

Tu  operi  miraculi 

Supra  di  la  tasterà; 
Culli  lu  nostru  spiritu 
In  mistica  manera. 

Trasinu  dintra  l'anima 
Ducizzi  tanti  e  tali, 
Ca  si  nni  vola  in  estasi 
Comu  s'avissi  l'ali. 

Unni  putisti  apprenniri 
Chist'arti  armuniusa? 
Ti  la  nzignaru  l'ancili 
Sta  forza  purtintusa? 

Forsi  tu  stissu  scinniri 
Vulisti  da  li  celi 
In  forma  umana  a  fàrinni 
Gustari  stu  gran  meli? 

Allura  lu  miu  brindisi 
E'  debuli  in  cuncettu.  .  . 
Ti  fazzu  un  auguriu. 
Poi  vivu.  .  .  e  cca  m'assettm 

AD  UNU  CHI  SI  MARITA  LA  FIGGiHIA 


Chista  sira  finalmenti 
Si  marita  vostra  figghia, 
E  si  vidi  assai  cuntenti 
Tutta  quanta  la   famigghia. 

Ma,  sia  dittu  tra  di  nui, 
Caru  amicu,  pirdunati, 
Chiù  cuntenti  siti  vui 
Ca   'na  figghia  vi   livati. 

Per  un  patri  ch'é  di  retti 
Sintimenti,  haiu  diri  'ntisu 
Lu  tiniri   figghi  schetti 
Sempri  e  statu  un  gravi  pisu. 

Rispunsabili  e  garanti, 
Cunsignannula  a  lu  zitu. 
Chiù  nun  siti,  e  da  st 'istanti 
Pr'idda  pensa  so'  maritu. 

Vostra  figghia  chi  fiHci 

Pi  lu  spusu  spinna  e  mori, 
Cu'  l'ucchiuzzi  soi  vi   dici: 
"Ti  ringraziu  di  cori!" 

E  pi  sua  riconoscenza, 

Certu  prima  di  natr'annu. 
Vi  lu  dicu  in  cunfidenza. 
Su'  sicuru  vi  fa  nannu! 

AD  UI\IU  CHI  TORNA  SURDATU 
E  SI  MARITA 


Haiu  sempri  'ntìsu  diri  in  chiaru  tonu 
Ca  cui  nun  avi  musculi  ne  nervi 
Pi  fari  lu  surdatu  nun  é  bonu, 
E  a   fari  lu  maritu  mancu  servi. 

Voi  diri  ca  pi  serviri  lu  Statu 
Si  divi  aviri  forza  e  robustizza; 
Ed  anchi  per  un  omu  maritatu 
Ci  voli  la  stississima   furtizza. 

'Nzumnia,  lu  matrimoniu  s'agguala 
A  un  forti  chi  difenni  'na  citati: 
E  la  valanza  a  nuddu  latu  cala, 
Siddu  stu  paraguni  lu  pisati. 

lu  cca  ci  trovu  acumi  ed  intellettu; 
E  chiddu  chi  virgau  chista  sintenza 
Omu  certu  nun  fu,  ma  ci  scummettu. 
Fu  donna  chi  parrò  pi  spirienza. 

Si  fusti  pi  surdatu  preferitu. 

Senza  discursi,  senza  nudda  scusa. 

Voi  diri  ca  pi  fari  lu  maritu 

Si  bonu,  e....  mi  cunsolu  cu'  la  spusa. 

AD  UN  B0N  PITTURI 


Pitturi   di   gran  meritu, 
Tu  arrobbi  a  la  Natura 
Tutta  la  sua   magnifica 
Stississima    figura. 

Avi  tal'arti  magica 
'Na  cosa  tua  dipinta. 
Chi  lassa  cu  lu  dubbiu 
S'è  vera  o  puru  é  finta. 

D'un  celu  calmu  e  limpidu 
La  'mpronta  e  accussi  vera, 
Chi  un  duci  pari  sentiri 
Friscu  di   Primavera. 

D'un  mari  iratu  e  in  furia 
Pinci  l'immensu  orruri. 
Tali  chi  nni  fa  battiri 
Lu  cori  cu'  timuri. 

Un  Giottu,  un  Michelancilu 
La    storia   ha   registratu; 
E   lu  to'   nomu  t'auguru 
Vidirlu  a  lu  so  latu! 


—  42 


Pi  L'INAUGAZIONI  DI  'NA 
SOCIETÀ'  DI  MUTUO  SOCCORSO 


Mentri  chi  semu  cca  pi  inaugurali 
Sta  Società   di  mutuu  succursu, 
Fratelli,  pigghiu  incaricu  di  fari 
Un  brindisi  a  lu  locu  d'un  discursu. 

Un  plausu   a  li   socii   fundaturi 
Di  chistu  sudaliziu  nascenti 
lu  mannu  cu  lu  massimu  firvuri, 
E  un  plausu  pi  lu  nostru  prisidenti. 

Iddu,   ch'é  di  rettissimu  sintiri, 
L'obligu  senti  in  cori  puru  e  vivu 
Di  guidarci  e  di  farci  conseguiri 
Lu  scopu  di  l'aiutu  collettivu. 

L'opira  nostra  nun  ci  sia  mancanti, 
Currispunniennu   cu  benignu  oprari; 
Cussi   sulu  putrà  d'ora  in  avanti 
La   nostra   societati  prosperari. 

Cumpagni,   collegati  in  fratillanza, 
Duvemu  tutti  quanti   fari  vutu 
Cuntimplari  cu'  rigida  osservanza 
L'articuli  chi   su'   'ntra   lu   statutu. 


"1^^ 

PI  UI\IU  CHI  SI  MARITA  CU' 
'NA  VIDUVA 


Lu  spusarisi  'na  viduva 
La   crid'opira  assinnata. 
Chi  *na  donna  maritata 
Sapi  mirnnu  chi   cos'è. 

E  nun  avi  tanti  noliti 

Quantu  nn'avi  'na  picciotta; 
Siddu  e  cruda  o  siddu  e  cotta, 
Uun  vi  dici  si  ne  no! 

La  cattiva   (  1  )  versa  lacrimi 
Pi  lu  spusu  chi  già  e  mortu. 
Però  chistu  nuddu  tortu 
Reca  a  st'autru  in  onestà. 

La  picciotta  c'è  piriculu 
Chi  di  nautru  s'innamura, 
Rumpi  fidi,  e  ddocu  allura 
Lu  maritu  fa  "mmé!  mmé!*' 

Caru   amicu,   via  cunsòlati. 
La  pinsasti  egregiamenti  ; 
Sta  sicuru   allegramenti 
Ca  fidili  ti  sarà. 


(  1  )   Cattiva  in  dialetto  siciliano  significa 
Vedova. 

PI  LU  SANTU  NATALI 


Fazzu    stu    brindisi 
Cu   gran  piaciri 
Ora  chi  in  tavula 
Chiù   nenti   c'è. 

Sudisfattissim'u 
Pi   addigiriri, 
Mi  vogghiu  viviri 
Mmiscu  e  zammù. 

Eccu,   la  tummula 
E'  priparata; 
CarteUi  e  agghiànnari 
Pronti   su  già. 

Puntannu   nummari 
Si  fa  nuttata, 
'Nfinu  chi  a  l'ultimu 
L'alba  si  fa. 

Tutti  in  silenziu 
Si  stannu  attenti 
Siddu  cci  néscinu 
Nmmnarii  so! 

La  petrafénnula 
'Mmenzu  li  denti 
Lenta,  lintissima 
Squagghiannu  va! 

L'invernu  rigidu 
Nivi  ammunzedda. 
Ma  'ntra  sta  càmmara 
Càvuru  fa. 

Luntana,  armonica 
La  ciaramedda 
La  nota  mìstica 
Sunannu  va. 

Un  duci  giubilu 
Serpi  a  li  vini 
E  tutti  in  gaudiu 
Lu   munnu   e  già. 

lu  cori  scinninu 
Noti  divini, 
Chi  pari  dicinu: 
'*Natu   e   Gesù!" 

i  ^La>5Vergine  di  Trieste 

^Romanzo  di  BERNARDINO  CIAMBELLI 

Autore  dei 
Misteri  di  Mtilberry  Street 


Grande  romanzo  patriottico  passionale,  illustrante  i  sa- 
crifici e  i  martini  dei  figli  dell'Italia  irredenta,  il  trionfo  del- 
l'amor patrio  contro  gli  oppressori  e  la  vendetta  di  una 
giovane  eroica  triestina.  Nel  romanzo  sono  descritti  anche 
gli  episodi  della  Guerra  Italo- Austrìaca  per  la  liberazione 
di  Trento  e  Trieste. 

Un  elegante  volume  di  circa  300  pagine  con  18  illustrazioni 
e  copertina  a  colori  $0.60 


I  Sotterranei  di  New  York 

STREPITOSO   ROMANZO 

di  BERNARDINO  CIAMBELLI 

autore  dei 

Misteri  di  Mulberry  Street 


In  questo  romanzo  è  descritta  con  verità  terrorizzante 
tutta  la  vita  sotterranea  dei  bassifondi  di  New  York  la  vita 
dei  malviventi  che  disinorano  la  Metropoli  degli  Stati  Uniti, 
in  contrasto  con  quelli  che  la  onorano  col  loro  lavoro.  E*  la 
narrazione  terribile,  ma  reale,  dei  grandi  misfatti  che.  di- 
sgraziatamente per  la  Colonia  nostra,  ancor  oggi  si  debbono 
verificare. 

Un  elegante  volume  di  formato  grande  di  400  pagine 
con  12  illustrazioni  $0.50» 

VEIRSI     SIC   I,, ,,,,„, 

D,  0'^005'8«  fi 

G.    DE    ROSALIA 


In  questo  bellissimo  libro  di  Versi  Siciliani,  il  ben  noto 
artista  coloniale  G.  De  Rosalia,  rivela  intera  la  sua  persona- 
lità multiforme,  il  temperamento  malleabile,  pacato  e  ilare 
che  ne  han  formato  questo  tipo  di  schietta  e  sana  comicità, 
delizia  del   pubblico. 

I  Versi  Siciliani  sono  scritti  senza  pretensione  letteraria, 
in  forma  limpida  e  scorrevole,  in  una  successione  di  qua^ 
dretti  naturali,  di  macchiette  dal  vero,  che  fanno  sbellicare 
dalle  risa,  di  sonetti  sentimentali  che  rivelano  la  patria  del- 
l'Autore, Perla  della  Conca  D'Oru. 

Nei  Versi  Siciliani  c'è  come  un  riflesso  vivido,  dell'ani- 
ma ardente  della  Terra  dei  Vespri  del  suo  popolo  generoso, 
dei  suoi  costumi,  delle  semplici  tradizioni.  L'Autore  chiama 
la  sua  Musa 

Mischina  e  sparulata 

Nun  avi  scialli  e  abiti  di  sita 

e  ogni  Siciliano  non  dovrebbe  mancare  di  leggere  questi 
versi  cristallini  senza  artifizi  e  pedanterie  che  danno  un 
reale   godimento    all'anima   e    ricordano   le    dolcezze   del   pas 

sato. 

Dall'indice  qui  esposto,  ognuno  può  facilmente  compren 
dere  l'importanza  e  l'interesse  che  deve  suscitare  questo 
unico  e  nuovissimo  libro  di  Versi  Siciliani  per  la  prima  vol- 
ta pubblicati  in  America:  "La  mia  Musa",  **Discursi  d'imbria- 
chi",  "Li  Fenomeni  viventi",  *'Palermu'V  "A  Mimi  Aguglia",! 
"A  un'amicu  di  terribili  pitittu",  ''Natura",  "La  Guerra", 
"Quannu  moru",  "Scrizicni  e  Monumenti",  "A  Lu  Munnu", 
''L'Arriccutu",   "Ln    Cani    e   la   Guardia"   ecc.   ecc. 

